Այդ ինչքա՞ն ժամանակ։ Ողջ կմնա՞նք մինչ այդ օրը, երբ ապրելը մի քիչ կհեշտանա։ Թե՞ արագ միայն կատուներն են բազմանում ու հեղափոխականները՝ կարգախոսներ ծնում։ Ինչեւէ, որ նոր իշխանության դինամիկան բացասական է (իսկ ուրիշ ինչպիսի՞ն պիտի լիներ), մատնանշում են այսօր շատերը։ Տարաձայնություններ լինում են որակական գնահատականներ տալու փորձերի ժամանակ։ Անկումը աննշա՞ն է։ Չափավո՞ր։ Չափազանց լո՞ւրջ։ Թե՞ այնուամենայնիվ աղետալի։